cyanic-selkie/wikianc huggingface dataset:
Pergola, Marche
Ang Pergola ay isang komuna (munisipalidad) sa Lalawigan ng Pesaro at Urbino sa rehiyon ng Marche ng Italya. Ang Mga Doradong Tanso ng Cartoceto di Pergola ay natuklasan sa komunal na teritoryo noong 1946. Ang mga ito ay ipinakita ngayon sa isang museo sa Pergola.
Ang bayan ay kasama sa pinakamagagandang nayon sa Italya sa pamamagitan ng asosasyon ng parehong pangalan (ika-8 na lugar).
Pisikal na heograpiya
Ang munisipalidad ng Pergola ay matatagpuan sa timog-kanluran ng lalawigan nito, sa itaas na Lambak Cesano, sa taas na 265 m a.s.l. Ito ay hangganan sa timog-silangan sa lalawigan ng Ancona.
Mga institusyon sa pagbabangko
Sa lungsod mayroong punong-tanggapan ng Cooperative Credit Bank ng Pergola at Corinaldo (itinatag mula sa pagsasama noong 2018 sa pagitan ng Cooperative Credit Bank of Pergola at ng Cooperative Credit Bank of Corinaldo). Ang instituto ay itinatag noong 19 Hunyo 1966 bilang isang Rural at Artisan Fund ng Pergola mula sa abo ng Municipal Cassa di Credito Agrario. Sa pagtatapos ng 2019, ang bangko ay may labing-anim na sangay na hinati sa pagitan ng mga lalawigan ng Pesaro (6), Ancona (9) at Perugia (1). Bago ang Cassa Rurale, ang Cassa di Risparmio di Pergola ay itinayo sa bayan (na itinatag noong 9 Setyembre 1847 sa pamamagitan ng atas ni Papa Pio IX at pagkatapos ay pinagsama sa Cassa di Risparmio di Pesaro sa utos ng pasistang rehimen). Gayundin sa lugar ng Pergola, kahit na sa maikling panahon, ang Cassa Rurale di Bellisio Solfare ay nagpatakbo (itinatag noong 30 Hunyo 1926, ito ay inilagay sa likidasyon noong 27 Enero 1935 hanggang sa tiyak na tumigil sa operasyon noong 10 Abril 1939).
Tukmol
Ang tukmol (Ingles: turtle dove na may literal na kahulugang "kalapating pagong"; pangalang pang-agham: Streptopelia tranquebarica ) ay isang kasapi sa pamilya ng mga ibong (Aves) Columbidae, kung saan kabilang ang mga kalapati (Columbidae). Mas maliit at mas bahagya ang laki ng pangangatawan kung ihahambing sa iba pang mga kalapati, maaaring makilala ang tukmol dahil sa kaniyang mas kayumangging kulay, at sa itim at puting guhitang bakat sa leeg nito, ngunit nahahagip ng pananaw ng mata ang ang buntot kung lilipad ito mula sa tagapagmasid; kahugis ang bunto ng isang kalang o kalso na may maitim na gitna at puting mga gilid at mga dulo; tila madilim na titik V ang hugis nitong nasa kalatagang maputi. Mapapansin ito kapag yumuyukod ang ibon para uminom, sapagkat itinataas ng ibon ang kaniyang nakabukang buntot. Nalalaman ding mabalasik na mapagangkin ng nasasakupang pook ang isang tukmol.
Ibang gamit ng salita
Ginagamit kadalasan ang salitang tukmol bilang salitang balbal na nangangahulugang pangit o nakakainis na tao.
Mekanikang quantum
thumb|275px| Larawan. 1: Ang mga alongpunsiyon ng isang elektron sa isang [[atomo ng hidroheno na mayroong tiyak na enerhiya(papalaki pababa: n=1,2,3,...) at angular na momentum(pataas pahalang: s, p, d,...). Ang mga maliwanag na lugar ay katumbas ng mataas na densidad ng probabilidad sa pagsukat ng posisyon nito.   Kwantisado ang angular na momentum at enerhiya at malinaw na nagpapakita na halaga tulad ng nakalarawan.]]
Ang Mekanikang quantum (mula sa Ingles na Quantum Mechanics, Quantum Theory o Quantum Physics) ay isang pundamental na hinuhang pisikal (physics) na pumapalit sa mekanikang Newtonian at klasikong elektromagnetismo sa lebel na atomika at subatomika. Ito ang balangkas sa ibabaw sa maraming larangan ng pisika at kimika kasama ang pisika ng kondensadong materya (condensate matter), kimikang kwantika at pisikang partikulo. Ang katagang quantum (quantum sa Latin, “magkano, gaano”) ay tumutukoy sa mga hiwalay at maliwanag na unit na itinatakda ng hinuha sa kantidad tulad ng enerhiya ng isang atomong nakahimpil (tingnan ang Larawan 1, sa kanan). Ang pundasyon ng mekanikang quantum ay itinatag noong unang kalahati ng siglo 20 nina Max Planck, Albert Einstein, Niels Bohr, Werner Heisenberg, Erwin Schrödinger, Max Born, John von Neumann, Paul Dirac, Wolfgang Pauli at ng iba pa. Ang ilang aspetong pundamental ng hinuang ito ay patuloy na pinag-aaralan magpahanggang ngayon.
Sinasabing ang mekanikang quantum ay mas pundamental na hinuha kaysa mekanikang Newtonian at klasikong elektromagnetismo dahil nagpapakita ito ng tama at tumpak na paliwanag sa maraming kababalaghan na hindi maipapaliwanag ng mga “klasikong” paghihinuha. Halimbawa, hindi maipakita ng mekankang Newtonian ang pag-inog ng mga panatag na atomo. Kinakailangan itong gumamit ng mekanikang quantum upang lubos na maunawaan ang ugali ng mga sistema sa atomika o mas maliit pa rito. Ginagamit rin ang mekanikang upang maipaliwanag ang ilang “makroskopyong kwantikong sistema” tulad ng mga superkonduktor at superpluido. Hindi pa napabubulaanan ang mga hula ng kwantum mekaniks makaraan ang daang taong pananaliksik rito. Maraming mga pisiko ang naniniwala na ang mekanikang quantum ang nagbibigay ng tamang paliwanag sa pisikal na mundo na halos matatagpuan sa lahat ng kalagayan. Kung saan maaring pumalya ang isang katayuan sa mekanikang quantum ay kung saan ang epekto ng hinuha ng pangkalahatang relatibidad, ang nananaig na hinuha ng grabidad ay mahalaga tulad na mararamdaman malapit sa mga itim na butas ng kalawakan o kaya’y nagpapakita sa kabuuan ng uniberso. Sinasabing magkataliwas ang hinuha ng mekanikang quantum at hinuha ng pangkalahatang relatibidad na dalawang pinakamahalagang tuklas sa pisika sa ika-20 siglo. Kung papaano mapagkakasundo ang kontradiksiyon ng dalawa ay saklaw ng masusing pananalisik hanggang sa kasalukuyan.
Sa malawakg kaisipan, sumasaklaw ang mekanikang quantum sa apat na uri ng kababalaghan na hindi maipakikita ng klasikong pisika: (i) ang kwantisasyon (hiwalay at maliwanag na pagpapakita) ng ilang pisikang kantidad, (ii) dualidad ng alon-partikulo (wave-particle duality), (iii) ang prinsipyo ng walang katiyakan (uncertainty principle), at (iv) pagkakabuhol na quantum (quantun entanglement). Ipaliliwanag ito sa mga susunod ang bahagi.
Sa ilang sitwasyon, ang mga batas ng klasikong pisika ay malapit na nagtataya sa mga batas ng mekanikang quantum. Kalimitang sinasabi na pinaliit ng mekanikang quantum ang klasikong mekanika at klasikang elektromagetismo. Klasikong hanggahan o pagkakaayon ang tawag rito kung saan sila nagtatagpo.
Talaan ng mga munisipalidad ng Lalawigan ng Pesaro at Urbino
Ang sumusunod ay isang listahan ng 60 munisipalidad (mga komuna ) ng Lalawigan ng Pesaro at Urbino, Marche, Italya, kasunod ng paglilipat ng pito (Casteldelci, Maiolo, Novafeltria, Pennabilli, San Leo, Sant'Agata Feltria, at Talamello) sa Lalawigan ng Rimini noong Agosto 2009.
Mekanikang quantum
Pagpapaliwang sa Hinuha
Sa balangkas na ito, ang sumandaling katayuan ng isang sistemang kwantika ay nagpapakita ng probabilidad ng kanyang katangiang diskreto(discrete) nasusukat o “natutunghayan”. Ang enerhiya, posisyon, momentum at angular na momentum ay mga halimbawa ang mga “natutunghayang” katangian. Maaring tuluyan (hal.  posisyon ng isang partikulo) o hiwalay at maliwanag (hal. enerhiya na isang elektron na nakabigkis sa isang atomo ng hidroheno) ang mga natutunghayan.
Karaniwan, hindi nagtatakda ng tiyak na halaga sa mga “natutunghayan”. Sa halip, humuhula ito sa probabilidad ng distribusyon nito, yaong, probabilidad na mákukuha ang bawat resulta mula sa pagsukat ng isang natutunghayan. Katunayan, ang mga probabilidad na ito ay depende sa katayuang kwantika sa saglit ng pagsukat nito. Gayunpaman, may ilang katayuang laging kaagapay ng tiyak na halaga ng isang natutunghayan. Ito ay tinatawag na “eigen-estado” (eigenstate, sariling katayuan) ng isang natutunghayan (ang “eigen” ay “sarili”sa Aleman,.)
Mainam na gumamit ng isang halimbawa rito. Ating tingnan ang isang malayang partikulo. Maipakikita ito bilang isang alon na tinatawag na alongpunsiyon (wavefunction) sa kanyang estado kwantiko anuman ang itsura ito sa kalawakan. Ang posisyon at momentum ng partikulong ito ay mga matutunghayan (o masusukat). Sinasaad ng Prinsipyo ng walang katiyakan ng mga katuyuan sa kwantum mekaniks na ang posisyon at momentum ay hindi magkasabay na malalaman ng walang mali. Ngunit atin lamang masusukat ang posisyon ng isang tumatakbong partikulo na nagdudulot ng eigen-estado ng posisyon na kung saan ang eigen-estado ng posisyon ay lubhang malaki kung saan ang alongpunsiyon ay nasa posisyong x, at sero (wala) naman sa lahat ng lugar. Kung ating susukatin ang posisyon nito sa alongpunsiyon, ating mákukuha ang resultang x nang may 100% probabilidad. Ito ang tinatawag na eigen-estado ng posisyon. Kapag ang isang partikulo ay nasa eigen-estado ng position, ang kanyang momentum ay tunay na di-tiyak. Ang eigen-estado ng momentum sa kabilang dako ay may anyo ng isang patag na alon. Maipakikita ito na ang haba ng alon(wavelength) ay katumbas sa h/p, kung saan ang h ay konstante ni Planck at ang p ay momentum ng eigen-estado. Dahil dito, kung ang isang partikulo ay nasa eigen-estado ng momentum, ang kanyang posisyon ay lubos na malabong matunghayan.
Karaniwan, ang isang sistema ay wala sa eigen-estado kahit gaano tayo kainteresado sa mga natutunghayan dito. Gayunman, kung masukat natin ang natutunghayan, ang kanyang alongpunsiyon ay agad-agad nagiging eigen-estado ng natutunghayan. Ang prosesong ito ay tinatawag na pagkagiba ng alongpunsiyon (wavefunction collapse). Kung ating alam ang alongpunsiyon nito saglit bago sukatin ito, ating makukwenta ang probabilidad ng pagkagibâ ng bawat posibleng eigen-estado. Halimbawa, ang malayang partikulo sa ating naunang halimbawa ay magkakaroon ng isang alongpunsiyon na isang bugso ng alon na nakasentro sa gitnang posisyong x0, na hindi eigen-estado ng posisyon o ng momentum. Kapag ating sinukat ang posisyon ng partikulo, imposible nating matiyak ang makukuha nating resulta. Malamang, ngunit di-tiyak, na ito ay malapit sa x0, kung saan ang amplitud ng alongpunsiyon ay malaki. Matapos nating sukatin at kunin ang resultang x, agad magigibâ ang alongpunsiyon sa posisyong eigen-estado na nakagitna sa x.
Maaring magbago ang alongpunsiyon habang lumalakad ang mga panahon. Ang ekwasyong tinatawag na ekwasyong Schrödinger ang nagpapakita kung papaano nagbabago ang alongpunsiyon sa paglakad ng panahon na kawangki sa ikalawang mga batas ng mosyon ni Newton ng klasikong mekanika. Hinuhulaan na ang sentro ng bugso ng alon na ipinakikita ng ekwasyong Schrödinger na ginagamit sa ating malayang partikulo ay gagalaw lamang sa lugar sa tuwing di-nagbabago tulad ng isang klasikong partikulo na walang pwersang nagpapakilos rito. Gayunman, ang bugso ng alon ay kakalat din habang lumalakad ang panahon na nangangahulugang lalong walang katiyakan ang posisyon nito. May epekto rin ito upang baguhin ang mga eigen-estado ng posisyon (na para bang lubos na matinis na mga bugso ng alon) upang maging malawak na bugsong alon na wala na eigen-estado ng posisyon.
Natutunton ang panahong pag-inog ng mga alongpunsiyon dahil sa ang isang alongpunsiyon sa simula ng oras nito ay tapat na humuhula kung ano ang alongpunsiyon nito sa kalaunan. Sa isang pagsukat nito, ang pagbabago ng alongpunsiyon mula sa isa ay di-matutunton, sa halip ito’y di-mahuhulaan, i.e., walang ayos.
Kaya ang malamang (probabilistic) na likas ng kwantum mekaniks ay galing sa pagsukat nito. Ito ang pinakamahirap na aspeto ng sistema kwantiko na mahirap ding unawain. Ito ang pinakapunong paksa ng bantog na debate ni Neils Bohr at Albert Einstein na kung saan ang dalawang bantog na siyentipiko ay sumubok na linawin ang mga pundamental na prinsipyo sa pamamagitan ng mga eksperimento ng pag-iisip. Sa maraming dekada matapos ang pagbalangkas ng kwantum mekaniks, masusing pinag-aralan kung ano ba talaga ang “isang pag-sukat”. Ang interpretasyon ng kwantum mekaniks ay binalangkas na nagwawangki sa konsepto ng “pagkagibâ ng alongpunsiyon”. Ang ugat na ideya rito ay ang pagkakabuhol(entanglement) ng kanya-kanyang alongpunsiyon kapag nakipagniig na ang isang sistema kwantika sa aparatong sumusukat rito at dahil dito ang paghinto sa pag-inog ng orihinal na sistema kwantika bilang isang independyenteng entidad.
Mga Kwantum Mekanikong Epekto
Kagaya ng nabanggit sa simula pa man, maraming klase ng kababalaghan sa loob ng kwantum mekaniks ang walang kagaya sa klasikong pisika. Ito ay minsang tinatawag na mga "epektong kwantum".
Ang unang uri ng kwantikong epekto ay ang kwantisasyon ng ilang pisikal na kantidad. Unang lumitaw ang kwantisasyon sa matematikang balangkas ni Max Planck noong 1900. Pinag-aaralan ni Max Planck kung ano ang kinalaman sa temperatura ng bugang radiasyon mula sa isang katawan, sa madaling salita, kanyang sinusuri ang enerhiya ng isang alon. Sinasabing may katapusan din ang enerhiya ng alon, kaya gumamit si Planck ng isang bahagi nito na may prekwensiyang may takdang enerhiya. Kanyang natagpuan ang isang konstante na kapag minultiplika sa prekwensiya ng anumang alon ay nabibigay ng enerhiya ng alon. Ang konstanteng ito ay ipinakikita bilang letrang h sa matematikang balangkas. Ito ay isang batong-panulukan sa pisika. Dahil sa pagsukat ng enerhiya bilang isang hiwalay at malinaw na bahagi ng isang di-tuluyang alon, ang alon ay nagpapakita bilang isang tipak o bugso ng enerhiya. Ang tipak na ito ng enerhiya ay katumbas ng mga partikulo. Kaya sinasabing ang enerhiya ay kwantisado dahil sila ay nakikitang hilawalay at malinaw na bugso sa halip na tuloy-tuloy na agos ng enerhiya.
Sa halimbawang ibinigay, ang isang malayang partikulo sa isang lugar na walang kalaman-laman, patuloy na matutunghayan ang posisyon at momentum nito. Ngunit kung ating patitigilin ang partikulong ito sa isang rehiyon ng lugar na ito (na tinatawag problema ng na nakabilanggong partikulo), ang momentum na natutunghayan ay magiging malinaw. Ito ay may halagang, kung saan L ang haba ng kahon, h ang Planck’s constant, at n isang arbitraryo at di-negatibong numero. Ang mga nasabing natutunghayang ito ay sinasabing kwantisado at may mahalagang papel sa maraming sistemang pisikal. Ang mga halimbawa ng kwantisadong natutunghayan ay ang mga sumusunod: angular na momentum, ang buong enerhiya ng isang sistemang binigkis, at ang enerhiyang nakapaloob sa isang elekromagnetikong alon kung alam ang prekwensiya nito.
Ang isang pang kwantikong epekto ay ang dualidad ng partikulo-alon. Ipinakita ng mga eksperimento sa ilalim ng mga itinakdang mga kondisyon, ang mga mikroskopyong bagay tulad ang mga atomo o elektron ay nagpapakita ng ugali na isang parang-bang partikulo tulad ng pagkakalat nito ng liwanag. (Ang parang-bang partikulong kaisipan ng isang bagay ay napipigilan sa isang partikulor na rehiyon sa kalawakan.) Sa ibang kondisyones, ito ay may ugaling parang-bang alon (alon) tulad ng interperensiya (paghadlang). Atin lamang matutunghayan ang katangian ito nang isa-isa.
Ang isa pang kwantikong epekto ay ang pagkakabuhol na kwantum. Sa ilang kaso, ang alongpunsiyon ng isang sistema ay binubuo ng maraming partikulo ang hindi mapaghihiwalay sa kanya-kanyang alongpunsiyon. Sa kasong ito, sinasabing nagkabuhol-buhol ang mga partikulo. Kung tama ang kwantum mekaniks, ang isang nabuhol ng partikulo ay maaring magpakita ng kanyang kamangha-manghang katangiang na labag sa takbo ng isip. Halimbawa, ang pagsukat sa isang partikulo ay nagdudulot ng pagkagibâ ng kabuuang alongpunsiyon nito, na isang saglit na epekto sa ibang partikulo kung saan nabuhol ito kahit magkalayo sila. (Ito ay di-laban sa espesyal na hinua ng pagkakaugnay-ugnay dahil sa ang impormasyon ay di maipadadala sa paraang ito.) ok
Balangkas Matematika
Sa masalimuot na balangkas matematika na dinebelop ni Paul Dirac at John von Neumann, ang mga posibleng estado ng isang sistema kwantiko ay ipinakikita sa pamamagitan ng mga bektor na unit (na tinatawag na estadong bektor) na nanahan sa isang mapaghihiwalay na lugar ni Hilbert complex  (tinatawag na lugar ng estado o asosyadong lugar ni Hilbert ng isang sistema). Ang tunay na naturalesa ng lugar ito ay depende sa sistema. Halimbawa, ang lugar ng estado para sa mga estado ng posisyon at momentum ay ang lugar ng mga punsiyon ng square-integrable; habang ang lugar ng estado para sa ikot ng isang elektron ay resulta ng dalawang kumplikadong kapatagan (complex planes). Ang bawat eigen-estado ng isang natutunghayan ay may katugong eigenvector ng operador, at ang kasangkot na eigenvalue ay may katugon na halaga ng natutunghayan sa eigen-estadong iyon. Kung ang spectrum ng operador ay hiwalay at malinaw, hanggang dito lamang nito maaabot ng natutunghayang hiwalay at malinaw na mga eigenvalues.
Ang kumplikadong numero na bungang pangloob sa pagitan ng dalawang estadong vectors ay ang probabilidad ng amplitud. Sa isang pagsukat, ang probabilidad na ang isang sistema ay magigibâ mula sa simulang estado nito patungo sa isang eigen-estado ay ipinakikita ng kwadrado ng absolutong halaga ng probabilidad ng amplitud sa pagitan ng simula at huling estado. Ang mga posibleng resulta sa isang pagsukat ay ang eigenvalues ng operador – na nagpapaliwanag sa pagpili ng Hermitian operators, kung saan tunay ang mga eigenvalues. Ating makikita ang probabilidad ng distribusyon ng isang natutunghayan sa isang estado sa pagkalkula sa pagkagiba ng espektum ng kalakip na operador nito. Ipinakikita ng walang katiyakang prinsipyo ni Heisenberg na ang kalakip na operador ng iaasg natutunghayan ay di magtatagpo (commute).
Ang ''ekwasyong Schrödinger ay gumaganap sa amplitud ng probabilidad hindi lamang sa kanyang absolutong halaga. Kung saan ang absolutong halaga ng amplitud ng probabilidad ang naglalagay ng impormasyon tungkol sa mga probabilidad; ang kanyang katayuan ang nagbibigay ng impormasyon tungkol sa hadlang sa pagitan ng mga kalagayang kwatiko. Ito ang nagdudulot sa para-bang ondang ugali sa katayuang kwantiko.''
Pakikipagniig nito sa ibang hinuang maka-agham
Napakalawak ang panuntunang pundamental ng kwantum mekaniks. Sinasabi rito na ang lugar na estado ng isang sistema ay isang Hilbert space at ang natutunghayan ay mga Hermitian operators na gumaganap sa lugar na ito ngunit hindi sinasabi kung aling Hilbert space o aling operador. Kailangang piliin ito nang maayos para makuha ang nasusukat na paliwanag na isang sistemang kwantiko. Ang isang mahalagang gabay sa pagpili rito ay ang prinsipiyo ng karampatan (correspondence principle) na nagsasaad na ang ang prediksiyon ng kwantum mekaniks ay patungo sa klasikong pisika habang lumalawak ang isang sistema. Ang limistasyon ng “malawak na sistema” ay tinatawag na klasikong limitasyon o karampatang limitasyon,. Sa gayon, ang isa ay makapagsisimula sa isang klasikong estabilisadong modelo ng isang partikulor na sistema, at ang anumang pagsubok na humula sa modelong kwantiko na pumapailalim rito na nagbubunga sa modelong klasiko na may karampat na limitasyon.
''Mga di-pa nalulutas na suliranin sa pisika: Sa limit ng karampatan ng kwantum mekaniks:  Mayroon bang kinikilingang interpretasyon ito sa kwantum mekaniks? Papaano ang kwatikong paliwanag sa realidad kasama rito ang mga elemento ng superposisyon ng mga katayuan at pagkagiba ng alongpunsiyon, ay nagbubunga sa realidad na ating nadarama?''
Nang unang binuo ang kwantum mekaniks, ginamit ito sa mga modelo kung saan ang karampatang limitasyon (correspondence limit) ay di-makaugnay na klasikong mekanika. Halimbawa, ang bantog na modelo ng kwantiko at harmonikong osilador (harmonic oscillator) ay malinaw ng gumagamit ng di-makaugnay na ekspresyon para sa sinetikong (kinetic) enerhiya ng osilador at kaya ito’y isang bersyong kwantiko ng klasiko’t harmonikong osilador.
Ang unang pagsubok na isama ang kwantum mekaniks sa espesyal ng pagkakaugnay-ugnay kasangkot ang pagpapalit ng ekwasyong Schrödinger ng ekwasyong covariant tulad ng ekwasyong Klein-Gordon o ng ekwasyong Dirac. Habang matagumpay na ipinaliliwaning ng mga hinuang ito ang maraming resulta ng mga eksperimento, may mga hindi mainam na katangian ang nagmumula sa pagpapabaya sa makaugnay na paglalang at pagkagunaw ng mga partikulo. Ang buong hinuang makaugnay na hinuang kwantiko ay nangangailangang ng pagsulong ng hinuang larangang kwantika na naakma sa kwantisasyon sa isang larangan kaysa isang di-gumagalaw na set ng partikulo. Ang unang kumpletong hinuang larangang kwantika na kwantikang elektrodinamika ay nagpapakita nang buong kwantikong paliwanag ng elektromagetikong pagniniig.
Ang buong aparato ng hinua ng larangang kwantika ay madalas ng di kailangan sa pagpapaliwanag ng mga sistemang elektrodinamiko. Ang isang simpleng paraan na ginagamit mula pa man nang binuo ang kwantum mekaniks ay ang pagtrato sa mga kargadong partikulo bilang bagay ng mekanikong kwantiko na ginagampanan ng isang klasikong larangang elektromagnetiko.
Halimbawa, the modelong elementaryong modelo kwantiko ng atomo ng hidroheno ay nagpapaliwanag ng larangang elektrikal ng atomo na gumagamit ng 1/r Coulomb potential. Ang “semi-klasikong” paraan na ito ay papalya kapag ang kwatikong pabago-bago nito sa larangang elektromagnetiko ay may mahalagang papel katulad nang sa pagsingaw ng mga potons ng mga kargadong partikulo. Nadebelop na ang mga hinua sa larangang kwantiko para sa malakas na pwersang nukleyar at mahinang pwersang nukleyar. Ang hinua sa larangang kwantika para sa malakas ng pwersang nukleyar ay tinatawag na kwantikong kromodinamika, at nagpapaliwanag sa mga pagniniig ng mga subnukleyar ng mga partikulo: kwarks at gluons. Nagsasama ang mahinang pwersang nukleyar at pwersang elektromagnetiko sa kwantisadong porma sa isang hinua ng larangang kwatikong tinatawag na hinua ng electroweak.
Tunay na mahirap buuin ang modelong kwantiko ng grabedad (balani), ang naiiwang pwersang pundamental. Ang semi-klasikong pagtatanya ay magagamit at nagbunga sa paghula katulad ng radyasyon ni Hawking. Alalaungbaga, ang pagbalangkas sa kumpletong hinua ng kwantikong grabedad sa hindi magka-angkop sa pagitan ng panglahatang hinua ng pagkakaugnay-ugnay, ang pinakatumpak na hinua ng grabedad at ilang pundamental na pakiwari ng hinua ng hinuang kwantika. Ang paglutas sa hindi pagkaka-angkop nila ay sakop ng mga pananaliksik ngayon at ang hinua tulad ng hinua na pisi (string theory) ay posibleng kandidato sa hinua sa kinabukasan ng kwantikong grabedad.
Mga Gamit ng Hinuhang Kwantika
Matagumpay na ipinaliwag ng kwantum mekaniks ang mga pakita ng ating daigdig. Ang ugali ng mga mikroskopyong partikulo na bumubuo sa lahat ng porma ng materya – ang elektron, proton, neutron at iba pa – ay maipaliliwanag lamang sa paggamit ng kwantum mekaniks. Mahalaga ang kwantum mekaniks upang maunawaan kung papaano nagniniig ang bawat atomo upang makabuo ng isang kimika. Ang aplikasyon ng kwantum mekaniks sa kimika ay tinatawag ng kimika kwantika. Nagpapakita ang kwantum mekaniks sa mga prosesong ng pagkakawing (bonding) ng isang kimika upang ipakita kung aling molekula ang mas paborable kaysa iba at kung gaano. Karamihan sa kalkulasyong ginagawa sa kimika ng komputasyon ay umaasa sa kwantum mekaniks Marami sa mga makabagong teknolohiya ay umiiral kung saan matindi ang kwatikong epekto. Halimbawa: ang laser, transistor, electron microscope at magnetic resonance imaging. Ang pag-aaral ng mga semiconductors ay nagbunga sa pagkakatuklas ng diode at transistor na napakahalaga sa makabagong elektroniks.
Ang mga mananaliksik ay kasalukuyang naghahanap nang makisig ng pamamaraan upang masupil ang kwatikong kalagayan (quantum states). May nagbubuhos ng pagnanaliksik upang makabuo ng kriptograpiyang kwantum (kwantikong kriptograpiya) upang magarantiyahan ang seguridad ng trasmisyon ng mga impormasyong elektronika. Isang mithiin din ang makabuo ng mga kwantikong kompyuter na tinatayang mabilis nang maraming beses sa mga klasikong kompyuter. Ang isa pang masusing pinagbubuhusan ng atensiyon ay ang quantum teleportation (teleportasyong kwantum) kung saan ihahatid ang kwantikong kalagayang mula sa isang lugar papunta sa ibang lugar.
Kahahantungang Pangpilosopiya
Mula sa kanyang simula, marami sa resulta ng kwantum mekaniks na labag sa inaasahang resultang kaisipan ay masigasig na pumukaw ng debateng pangpilosopika at maraming interpretasyon. Kahit na ang mga pundamental na isyu tulad ng panuntunan tungkol sa probabilidad ng amplitud at probabilidad ni Max Born ay inabot nang ilang dekadang taon bago ito mapahalagahan.
Si Albert Einstein (na nagpundar ng hinuhang kwantiko) ay ayaw sa pagkawala ng determinismo (katiyakan) sa pagsukat. Kanyang pinanindigan na dapat na mayroong lokal na nakatagong bariabulong teoriya(local hidden variable theory) na sumasaklaw sa kwantum mekaniks at dahil dito hindi kumpleto ang kasalukuyang hinua. Nagpalabas siya ng panlaban niya sa hinuang sikat rito na tinatawag ngayong EPR paradox. Ipanikita ni John Bell na ang EPR paradox ang nagdulot ng kakaibang nakikita sa eksperimento sa pagitan ng kwantum mekaniks at mga hinuha ng local hidden variable theory. Ipinakikita ng mga ginawang mga eksperimento na ang kwantum mekaniks ay tama at ang realidad ay hindi maipaliliwanag sa pamamagitan sa nasabing natatagong pagbabago. Ang “mga butas” sa mga eksperimento ay nagpapakita na hindi pa rin ito nalulutas.
Ang teoriyang maraming-daigdig (many-worlds) na interpretasyon na binalangkas ni Hugh Everett III noong 1956 ay nagbibigay ng mga posibilidad na ipinakikita ng hinuhang kwantika na magkakasabay na nagyayari sa magkakasabay na multiberso(multiverse). Kahit na ang “multiberso” ay deteministiko, atin lamang nararamdaman ang ugaling di-deterministiko na pinamamahalaan ng mga probabilidad dahil ating lamang natutunghayan ang sanlibutang ating tinitirhan.
Kasaysayan
Noong 1900, iminungkahi ni Max Planck ang ideya na kwantisado ang enerhiya para kanyang mahalaw ang pormula nang kanyang natunghayan ang pagiging dependyente ng prekwensiya ng enerhiyang ibinubuga ng isang katawang itim. Noong 1905, ipinaliwanag naman ni Einstein ang epektong potoelektrika nang kanyang imungkahi na ang enerhiya ng liwanag ay dumarating bilang kwanto na tinatawag na mga poton(photon). Noong 1913, ipinaliwanag ni Bohr ang mga linyang espektral na atomo ng hidroheno na gumagamit din ng kwantisasyon. Noong 1924, iminunkahi ni Louis de Broglie ang kanyang hinuha ang along materya.
Kahit na matagumpay, ang mga hinuhang ito ay istriktong ukol sa kababalagham: walang matibay na pangangatwiran sa kwantisasyon. Tinatawag itong matandang hinuhang kwatika. Ang mga katatagang “pisika kwantika” ay unang ginamit sa lathala ni Johnson na may pamagat na Planck's Universe in Light of Modern Physics.
Isinilang ang makabagong kwantum mekaniks noong 1925 nang likhain ni Werner Heisenberg ang matriks na mekaniks at maimbento ni Schrödinger ang along mekaniks at ekwasyong Schrödinger. Matapos rito ipinakita ni Schrödinger ang ang dalawang paraang ito ay magkatumbas.
Noong 1927, ang prinsipyo ng walang katiyakan ay binalangkas ni Werner Heisenberg, at kasabay din ang pagbubuo ng interpretasyong Copenhagen. Pinag-isa ni Paul Dirac simula nang 1927 ang hinuha ng espesyal ng pagkakaugnay-ugnay sa kwantum mekaniks. Siya rin ang naunang gumamit ng hinuhang operador kasama ang maipluwensiyang notasyong bra-ket na ipiniliwanag sa kanyang bantog ng araling libro noong 1930. Kasabay noong panahong ito, binalangkas rin ni John von Neumann ang masalimuot na basehang matematika ng kwantum mekaniks bilang hinuha ng tuwid ng operador sa espasyo ni Hilbert, na ipinaliwanag rin sa kanyang bantog na librong aralin noon 1932. Ang mga librong na isinulat noong mga panahong ito ay ginagamit hanggang magpahanggang ngayon.
Noong 1927, ang larangang ng kimika kwantika ay unang ipinakita nina Walter Heither at Fritz Londo ng kanilang ilathala ang pag-aaral ng kawing kobalente ng molekula ng hidroheno. Sumunod rito ang pagbalangkas sa kimika kwantika ng maraming mananaliksik kasama rito si Linus Pauling, isang kimikong Amerikano.
Simula noong 1927, sinimulang gamitin ang kwantum mekaniks sa mga larangan sa halip na isang partikulo na nagbunga sa mga hinua na tinatawag ngayong hinua ng kwatikong larangan. Kasama sa mga siyentipiko bumalangkas rito ay sina Dirac, Pauli, Weisskopf at Jordan. Ang lugar na ito ng pananaliksik ay nagbunga sa pagbalangkas ng elektrodinamikang kwantika ni Feyman, Dynman, Dyson, Schwinger at Tomonaga noong mga taon ng 1940. Ang kwantikong elektrodinamika ay hinuang kwantika ng mga elektron, positron at ang larangan elekromagnetiko at nagsilbing modelo sa mga sumunod na mga hinua ng kwantikong larangan.
Unang binalangkas noong simula 1960 ang hinua ng kwantikong kromodinamika na ngayon ay alam natin na binalangkas ni Politzer, Gross at Wilzcek noong 1975. Binuo buhat sa unang gawa sa kanya-kanyang gawa nina Schwinger, Higgs, Goldstone, Glashow, Weinberg at Salam ipinakita kung papaano mapasasama upang maging isang pwersang mahinang elektroniko ang mahinang pwersang nukleyar at ang kwantikong elekrodinamika.
Mga Pundasyong Eksperimento
•	Eksperimento ng dalawang hiwa ni Thomas Young na nagpakita ng along likas ng liwanag (c 1805)
•	Pagkatuklas ni Henri Becquerel ng radioaktibidad(1896)
•	Mga eksperimento sa katodong sinag na tubo ni Joseph John Thomson (pagkatuklas sa elektron at ng negatibong karga nito) (1897)
•	Ang mga pag-aaral sa radiasyon ng katawang itim noong 1850 hanggang 1900 na hindi maipaliliwanag nang hindi gagamit ng mga kwantikong konsepto.
•	Ang epektong potoelektrika: Ipinaliwanag ito ni Albert Einstein noong 1905 (at nagbigay sa kanya ng Gantimapalang Nobel) na gumagamit ng konsepto ng poton, mga partikulo ng liwanag na may kwantisadong enerhiya.
•	Eksperimento sa patak ng langis ni Robert Millikan na nagpakita ang ang karga ng elektrika ay lumilitaw bilang kwanta (bugso, buong yunit). (1909)
•	Eksperimento sa papel na ginto ni Ernest Rutherford na nagpabula sa plum pudding model ng atomo nagmungkahi ang ang bigat at positibong karga ng isang atomo ay nakakalat ng maayos. (1911)
•	Eksperimento ni Stern-Gerlach na nagpapakita ng kwantisadong likas ng ikot ng partikulo (1920)
•	Ipinakita nina Clinton Davisson at Lester Germer ang ondang likas ng elektron sa electron diffraction experiment (1927)
•	Kinumpirma ni Clyde L. Cowan at Frederick Reines ang pag-inog ng neutrino sa kanilang neutrino experiment. (1955)
Kuko
thumb|Mga kuko sa mga [[daliri ng kamay.]] thumb|Mga kuko sa mga [[daliri ng paa.]] thumb|right|Anatomiya ng kuko ng tao. Sa anatomiya, ang isang kuko ay isang malasungay na kayarian sa dulo ng mga daliring pangkamay at pampaa ng tao o ng hayop.
Mga bahagi ng kuko
Sa larangan ng anatomiya, ang mga kukong pangdaliri ng kamay at paa, na yari sa mga matitigas ng protinang tinatawag na kartilahiyo at nalilikha mula sa mga buhay na selulang pambalat sa mga daliring pangkamay at pampaa, ay binubuo ng maraming mga bahagi:
Ang malayang sukdulan ay parteng kuko na umaabot lampas sa daliri, lagpas pa sa pinakapinggan ng mga kuko. Walang mga pandulong ugat-pandama sa loob ng kuko. Ito ang humahabang parte ng kuko na nakapailalim pa rin sa balat, sa may malapit na (proksimal na) dulo.
Sa pangkaraniwang paggamit, ang salitang kuko ay nakagawiang tumutukoy lamang sa pinakapinggan ng kuko.
Mga talasanggunian
Kaurian:Anatomiya ng tao Kaurian:Anatomiya ng hayop
Unibersidad ng Oregon
Ang University of Oregon (kilala din bilang bilang UO o Oregon) ay isang pampubliko at flagship na unibersidad sa pananaliksik na matatagpuan sa Eugene, estado ng Oregon, Estados Unidos. Ang UO ay itinatag noong 1876. Ang kampus ng institusyon ay may laking 295 akre at matatagpuan sa kahabaan ng Ilog Willamette. Mula Hulyo 2014, ang UO ay pinamamahalaan sa pamamagitan ng Lupon ng Tagapangasiwa ng Unibersidad ng Oregon. Ang pamantasan ay may klasipikasyong "pinakamataas na aktibidad ng pananaliksik"  na ginawad ng Carnegie Classification at merong 21 sentro at instituto ng pananaliksik. Ang UO ay naging myembro ng Association of American Universities noong 1969.
Ang UO ay nag-aalok ng 316 undergradwado at gradwadong programang digri sa isang malawak na hanay ng mga disiplina. Ang unibersidad ay organisado sa walong kolehiyo: ang Robert D. Clark Honors College (ang pinakamatandang honors' college sa Estados Unidos), ang School of Architecture and Allied Arts, ang College of Arts and Sciences, ang Charles H. Lundquist College of Business, ang College of Education, ang School of Journalism and Communication, ang School of Law, at ang School of Music and Dance. Bukod pa rito, merong Paaralang Gradwado na nangangasiwa sa sa mga programang digri at sertipiko ng unibersidad sa antas gradwado.
Mga tao
Ang mga myembro ng fakulti, mananaliksik, at alumnong konektado sa Unibersidad ng Oregon ay kinabibilangan ng 2 nagwagi ng Nobel Prize, 13 nagwagi ng Pulitzer Prize, 19 Rhodes scholars, 4 Marshall scholars, 58 Guggenheim Fellows, and 129 Fulbright scholars.
Petriano
Ang Petriano ay isang komuna (munisipalidad) sa Lalawigan ng Pesaro at Urbino sa rehiyon ng Marche ng Italya, na matatagpuan mga 70 km hilagang-kanluran ng Ancona at mga 20 km timog-kanluran ng Pesaro. Noong 31 Disyembre 2004, mayroon itong populasyon na 2,659 at may lawak na 11.3 km2.
Ang Petriano ay may hangganan sa mga sumusunod na munisipalidad: Colbordolo, Montefelcino, at Urbino.
Kasaysayan
Kinuha ng Petriano ang pangalan nito (Prae tres amnes: sa itaas ng tatlong ilog) sa tatlong daluyan ng tubig na dumadaloy sa teritoryo nito: ang Apsa na bumababa mula sa Urbino, ang Tagliatesta na dumarating mula sa Cesane na dumadaan sa Palazzo del Piano at ang Razzo na nagmamarka sa hilagang hangganan ng teritoryo ng munisipyo.
Andali
Ang Andali (Arbëreshë Albanes: Andalli) ay isang komuna at ang bayan ay ang lalawigan ng Catanzaro sa rehiyon ng Calabria sa katimugang Italya.
Dugong (paglilinaw)
Ang dugong ay maaaring tumukoy sa mga sumusunod:
Atsuwete
Ang atsuwete (Bixa orellana) ay isang palumpong o maliit na puno mula sa rehiyong tropikal ng kontinente ng Amerika. Nagmula ang pangalan nito sa isang salitang Nahuatl: ang achiotl, na nangangahulugang "palumpong". Kilala rin ito sa katawagang aploppas, at sa katawagang Tupi na urucu. Itinatanim ito roon at maging sa Timog-Silangang Asya, kung saan dinala ito ng mga Kastila noong ika-17 dantaon. Kilalang-kilala ito bilang halaman pinagkukunan ng likas na kulay na kung tawagin ay annatto, na mula sa bunga. May kulay-rosas na mga bulaklak ang halamang ito, at mayroon ding mga mapula at may mga tulis na mga bunga na naglalaman ng mga mapupulang mga buto. Natutuyo ang mga bunga na tumitigas para magmukhang mga kulay-kayumangging kapsula. Kapwa tinatawag na atsuwete o annatto ang puno, bunga at buto ng palumpong na ito.
Bagaman hindi nakakain ang mga bunga ng atsuwete, inaani pa rin ang mga ito para likumin ang mga butil ng buto, na naglalaman ng annatto o biksin. Makukuha ang annatto sa pamamagitan ng paghalo ng mga butong nasa tubig. Binababad din ang buto sa tubig, pagkatapos ay pinipiga, o kaya'y inihahagis sa mainit na mantika ng lutuan para mapalabas ang pulang kulay. Ginagamit na pangulay ng mga produkto ang annatto, katulad ng pagkukulay ng mga keso, isda, at langis ng ensalada. Nabibili ito sa anyong madikit na sarsa o pulbos na ginagamit sa pagbibigay kulay sa mga lutuin. Sa Pilipinas o mga tindahang Pilipino, mabibiling nakapakete ang mga pinatuyong buto ng atsuwete. Isa ito sa mga pangunahing sangkap sa mga lutuin ng Mehiko, Amerika Latina, Jamaica, at Pilipinas. Nagiging popular ang paggamit na atsuwete o annatto bilang likas na pangulay ng mga pagkain, kapalit ng mga hindi-likas na mga pangulay. Isa itong mahalagang sahog sa cochinita pibil, isang maanghang na pagkaing may karneng baboy at napatanyag dahil sa pelikulang Once Upon a Time in Mexico. Karaniwang nakapakete na ang mga ipinagbibiling pinatuyong buto ng atsuwete.
Produktong pangulay mula sa atsuwete
thumb|right|300px|Ang bixin, ang pangunahing [[apocarotenoid ng annatto.]] Ang annatto o roucouay ang produktong nakukuha mula sa atsuwete, na ginagamit sa paglikha ng mga mapulang pangulay at pampalasa ng pagkain. Mailalarawan na ang amoy nito ay bahagyang may kaanghangan na may bahid ng nutmeg, samantalang ang lasa ay bahagyang matamis at maanghang. . Nakukuha ang annatto mula sa mamula-mulang laman na nakabalot sa mga buto ng atsuwete. Ginagamit ito sa pagluluto ng maraming mga keso, katulad ng cheddar, red leicester, at brie, maging sa mga margarina, mantekilya, kanin, tinapang isda at pulbos pang-letse plan.Tanyag na pangulay at pampalasa ng mga lutuin sa Amerika Latina at Caribbean ang annatto.
thumb|right|200px|Mga buto ng Bixa orellana.
Sa Venezuela, tinatawag itong onoto, na ginagamit sa paghahanda ng mga hallaca, perico, at iba pang nakaugaliang lutuin. Sa Brazil, tinatawag na urucum ang annatto at ang puno ng atsuwete, bagaman ang produktong pangulay ay kilala sa pangalang colorau. Sa Cuba at iba pang mga kapuluan sa Caribbean, tinatawag na bija, binibigkas na bi-ha, ang bunga at puno ng atsuwete. Bilang pampalasa at panimpla, isa itong pangunahing sahog sa Sazón, isang produkto na may pinaghahalo-halong mga panimpla at ipinagbibili ng kompanyang Goya Foods. Mayroon itong E-bilang na E160b. Tinatawag na bixin (biksin) ang bahagi ng annatto na natutunaw sa taba, samantalang ang bahaging natutunaw ng tubig ay ang norbixin; kapwa may takdang-bilang na E160b ang mga ito.
Hindi pagkagamay sa pagkaing may annatto
Maraming mga kaso na nauugnay sa pagkaing hinaluan ng annatto, at ito lamang ang kaisa-isang pangulay ng mga pagkaing mula sa kalikasan na nakakasanhi ng alerdyi Dahil sa galing nga sa kalikasan, maraming mga kompanya na naglalagay ng tatak na "lahat ay likas, walang kahalong pangulay na di-likas", na makasasanhi ng kalituhan at pinsala sa mga mamimili na alerdyik sa mga tintang pampagkain.
2014 PSA Annual Awards
Ang 2014 PSA Annual Awards Night ay isang gawad-parangal sa mga kinikilalang personalidad sa larangan ng Isports sa bansa noong taong 2014 na inorganisa ng Philippine Sportswriters Association, kasama ng Philippine Sports Commission, Smart Communications, MVP Sports Foundation at MERALCO.
Ang "Gabi ng Parangal" ay magaganap sa Pebrero 16, 2015 sa One Esplanade, Mall of Asia Complex, Lungsod ng Pasay.
Jamir Garcia
Vladimir "Jamir" Salenga Garcia (5 Setyembre 1978 – 26 Nobyembre 2020) ay mang-awit ng banda ng Pilipino, Slapshock.
Bikol Ekspres
Ang Bikol Ekspres, na kilala sa katutubong Bikol bilang sinilihan, ay isang tanyag na lutuing Pilipino na pinasikat sa distrito ng Malate, Maynila ngunit ginawa sa tradisyonal na istilong Bikolano. Isa itong nilaga na gawa sa siling haba o siling labuyo, gata/katang gata, bagoong alamang o daing, sibuyas, karneng baboy, luya at bawang. Binansagan ang ulam ni Cely Kalaw, isang residente ng Laguna resident, noong isang kompetisyon sa pagluluto noong dekada 1970 sa Malate, Maynila. Nainspira ang pangalan nitong ulam ng Bicol Express na daambakal (Pambansang Daambakal ng Pilipinas) na tumakbo mula Tutuban, Maynila patungo sa Legazpi, Albay (sentro ng Kabikulan). Ang kilalang pangalan para sa ulam na ito sa Kabikulan sa Pilipinas ay gulay na may lada, na sa ngayon ay isa sa mga behetarianong uri ng Bikol Ekspres. Habang lumalaon, dumami ang mga uri ng Bikol Ekspres na nagkaroon ng pagkaing-dagat, karneng baka, pesketariano, behetariano, begano, at iba pang mga uri. Nag-iiba-iba ang paghahanda sa mga putaheng ito ayon sa karneng ginagamit sa putahe. Mayaman sa protina ang orihinal na uri ng Bikol Ekspres, ngunit masama sa katawan dahil mataas ang saturated fat at kolesterol nito. Nagsimula na ang pagpoproseso at komersyal na produksyon nito para mas madali itong ibenta at maiimbak din ito nang mas matagal.
Pinagmulan
Pormal na binansagan ang Bikol Ekspres ni Cely Kalaw, na taga-Laguna, bilang resulta ng kanyang karanasan sa kompetisyon sa pagluluto sa dekada 1970 sa Malate, Maynila. Inilikha niya ang bagong ulam na ito bilang tugon sa matinding kagustuhan ng kanyang mga suki para sa isang maanghang at mainit na ulam na gawa sa gabi. Habang sinusubukang maghanap ng pangalan para sa ulam, narinig ng kapatid ni Kalaw ang tunog ng Pambansang Daambakal ng Pilipinas na dumaan sa restawran ni Kalaw para dumating sa Maynila. Nagbigay-inspirasyon ang kaganapang ito para pangalanang 'Bicol Express' ni Kalaw ang ulam batay sa tren ng PNR na pinogramang dumaan sa rutang Maynila-Legazpi.
Simbahan ng San Nicolas, Madrid
Ang Simbahan ng San Nicolás (Espanyol: Iglesia de San Nicolás) na kilala rin bilang simbahan ng Simbahan ng San Nicolas de Bari, o Simbahan ng San Nicolas de los Servitas, ay isang Katolikong simbahang parokya sa gitnang Madrid, Espanya.
Ang simbahan ay nagsimula noong panahon ng medyebal, kahit na ito ay nabago matapos ng maraming siglo. Ang gusali ay idineklarang Bien de Interés Cultural noong 1978. Ang tore nito ay protektado na, na idineklarang isang pambansang monumento noong 1931.
Choi Jeong-yoon
Si Choi Jung-yoon (ipinanganak 9 Mayo 1977) ay isang artista mula sa Timog Korea. Kilala siya sa pagbida sa mga Koreanovela, na may pangunahing pagganap sa Romance Hunter (2007), Manny (2011), Ojakgyo Family (2011), An Angel's Choice (2012), at Cheer Up, Mr. Kim! (2012). Lumabas din si Choi sa mga pang-suportang pagganap sa mga pelikula at ilang sa mga ito ang mga pelikulang katakutan ni Ahn Byeong-ki at dramedy ni Lee Joon-ik na Radio Star (2006).
Lou Diamond Phillips
Si Lou Diamond Phillips (ipinanganak bilang Lou Diamond Upchurch noong ika-17 ng Pebrero 1962) ay isang Amerikanong aktor at direktor. Sumikat siya dahil sa papel niya sa pelikulang La Bamba bilang Ritchie Valens. Nakakuha siya ng nominasyon g Golden Globe Award bilang sumusuportang aktorpara sa papel niya sa Stand and Deliver at isang nominasyong Tony Award para sa papel niya sa The King and I. Kilala rin siya sa mga pelikulang Courage Under Fire, Che, and Love Takes Wing.
Sirenia
Ang duyong o Sirenia (Ingles: seacow o sea cow, literal na: "bakang-dagat") ay isang orden ng mga mamalyang herbiboro o kumakain ng mga halaman, na kinabibilangan ng mga dugong at ng tatlong uri ng mga manati (manatee). thumb|Kalansay ng dugong na matatagpuan sa [[Pambansang Museo ng Pilipinas|Pambansang Museo.]]
Masa malawakang taksonomiya
† wala na/hindi na nabubuhay
Sakurako Okubo
Si Sakurako Okubo (大久保 桜子) ay isang artista mula sa bansang Hapon. Simula noong Enero 2017, kinakatawan siya ng Avex Group Holdings Artists Development Division. Nagsimula siyang nag-artista noong lumabas siya bilang si Hammie / Chameleon Green sa Uchu Sentai Kyuranger.
Mga sanggunian
Okubo, Sakurako Kaurian:Mga artista mula sa Hapon
Pievepelago
Ito ay humigit-kumulang 70 km timog-kanluran ng Bolonia, mga 60 km timog-kanluran ng Modena, mga 60 km sa hilaga ng Lucca at mga 70 km hilagang-kanluran ng Florencia. Ito ay may populasyon na humigit-kumulang 2200 mga naninirahan, na kumalat sa pangunahing bayan at ang frazioni nito Sant'Annapelago, Roccapelago, Sant'Andreapelago, at Tagliole.
Kasaysayan
Ang Pievepelago ay mula sa medyebal na pinagmulan. Ang unang dokumento na nagpapatunay sa pagkakaroon ng isang nayon sa lambak ay kabilang sa ika-10 siglo. Ang pangalan ng nayon ay nagmula sa pagkakaroon ng pieve (simbahan sa kanayunan) ng Santa Maria Assunta mula noong mga unang taon nito. Noong ika-18 siglo, dalawang kalsada, Via Vandelli at Giardini, ang ginawa upang tumungo sa Toscana sa hilaga ng Italya sa pamamagitan ng pagtawid sa Apenino. Ang pag-unlad na iyon ay nagpalaki ng kalakalan sa lambak, at nagdala sa bayan ng mas mataas na prestihiyo at populasyon. Noong Ikalawang Digmaang Pandaigdig, si Pievepelago ay nasa linyang Gotiko, at maraming mga naninirahan ang nakipaglaban bilang mga partisano upang palayain ang lambak. Isang monumento na nagdiriwang sa mga biktima ng digmaan ay matatagpuan sa gitna ng bayan.
Argusto
Ang Argusto (Argystos) ay isang komuna at bayan sa lalawigan ng Catanzaro sa rehiyon ng Calabria sa katimugang Italya.
Unibersidad ng Oklahoma
Ang Unibersidad ng Oklahoma o OU (Ingles: University of Oklahoma) ay isang koedukasyonal na pampublikong unibersidad sa pananaliksik na matatagpuan sa Norman, estado ng Oklahoma, sa Estados Unidos. Itinatag noong 1890, ito ay umiral sa Teritoryong Oklahoma malapit sa Teritoryong Indian sa loob ng 17 taon bago ang dalawa ay nagsanib upang naging ang estado ng Oklahoma. Sa Taglagas ng 2015, ang unibersidad ay may 30,824 mag-aaral na naka-enroll,  kung saan karamihan ay nasa kanyang pangunahing kampus sa Norman. Nag-eempleyo ng halos 3,000 miyembro ng fakultad, ang mga paaralan ay nag-aalok 152 programang batsilyer, 160 programang masteral, 75 programang doktoral, at 20 meyjor sa unang antas propesyonal. thumb|Aklatang Bizzell na matatagpuan sa gitna ng kampus sa Norman. thumb|Gaylord Hall, ang tahanan ng Gaylord College of Journalism at Mass Communication, natapos ang konstruksiyon noong 2004.
Akademikong profile
Ang Unibersidad ay isang malaking residensyal at, pampananaliksik na unibersidad. Ang unibersidad ay binubuo ng labinlimang kolehiyo, kabilang ang 152 meyjor tulad ng abyasyon, meteorolohiya, heolohiya, inhinyeryang pampetrolyo, pamamahala ng enerhiya, arkitektura, batas, gamot, pag-aaral ng mga Katutubong Amerikano, wika ng Katutubong Amerikano (e.g. Cherokee, Choctaw, Muscogee Creek, Kiowa), kasaysayan ng agham, at sayaw. Ang unibersidad ay may isang mataas na enrolment sa apat na taong mga programang full-time sa antas undergradwado. Habang ang dalawang pangunahing mga campus ay matatagpuan sa Norman at Oklahoma City, meron ding mga kaakibat na mga programang hinahain sa Tulsa na may layong palawakin ang pag-akses ng mga mag-aaral sa silangang Oklahoma. Ang ilan sa mga programa sa Tulsa ay kinabibilangan ng: gamot, parmasya, pagnanars, kalusugang pampubliko, alyadong kalusugan at liberal na mga sining.
Shawarma
Ang shawarma (شاورما) ay isang ulam sa lutuin sa Gitnang Silangan na binubuo ng karne na hinihiwa nang maninipis, nakasalansan sa hugis-kono, at iniihaw sa patayong tuhugan na dahan-dahang umiikot. Orihinal na gawa sa karneng-tupa, ang shawarma ngayon ay maaaring gawa sa manok, pabo, baka, o bulo. Ipinuputol ang mga maninipis na hiwa sa asador habang umiikot ito. Ang shawarma ay isa sa mga pinakasikat na pagkaing kalye ng mundo, lalo na sa Ehipto at mga bansa ng Lebante, Tangway ng Arabia, at lampas pa.
Etimolohiya
Ang shawarma ay isina-Arabeng salita ng çevirme 'umiikot' sa wikang Turko, na tumutukoy sa umiikot na tuhugan o rostiserya.